આવી અનેક મોબાઈલ ગેમ યુવા વર્ગની જિંદગી બગાડી રહી છે. પબ્જી (પ્લેયર્સ અનનોન્સ બેટલગ્રાઉન્ડ) નામની એક ગેમમાં અનેક કોલેજિયન્સ વોર-રૂમમાં એવા મચી પડે છે કે મોડી રાત સુધી બેડરૂમમાં જાગતાં પડી રહે છે. તો, અમુક પરિણીતો પણ અંગત જિંદગી જોખમમાં મૂકી રહ્યાં છે. કોઈન માસ્ટર નામની એક ગેમમાં 50 સ્પિન એકઠાં થાય તો અડધી રાતે પણ ઉઠીને ‘સ્પીન' કરવાની લાલચ યંગસ્ટર્સ રોકી શકતાં નથી. સંદેશા વ્યવહાર માટે જરૂરી મોબાઈલ ફોન ઉપર ઓનલાઈન ગેમ્સનું ઘેલું યુવા પેઢીની જીવનચર્યાને ઘેરી અસર પહોંચાડી રહ્યાં છે..